રાહુલ ગાંધીએ તેમના ગુજરાત પ્રવાસના ત્રીજા દિવસની શરૂઆત ચોટીલા મંદિરના દર્શન કરીને કરી હતી. એ બાદ રાહુલે ચોબારી ગામે મહિલાઓ સાથે વાર્તાલાપ કર્યો હતો. જેમાં રાહુલ ગાંધીએ મહિલાઓના પ્રશ્નો સાંભળ્યા હતા અને જણાવ્યું હતું કે, ગુજરાતમાં કોંગ્રેસની સરકાર બને અને તેમાં મુખ્યમંત્રી તરીકે મહિલા હોય તેવી મારી ઈચ્છા છે. આ ઉપરાંત ભાજપ અને આરએસએસ પર નિશાન સાધતાં જણાવ્યું હતું કે, આરએસએસ મહિલાઓને ઘરકામમાં જ રાખવા માંગે છે, જ્યારે કોંગ્રેસ મહિલાના હાથમાં સત્તા આપવા માંગીએ છીએ. ગુજરાત મુલાકાતના ત્રીજા દિવસે રાહુલ ગાંધીએ ચોટીલાથી શરૂઆત કર્યા બાદ 'યુવા રોજગાર ખેડૂત અધિકાર યાત્રા' હેઠળ આણંદપુર, બાખલવડ, જસદણ જેવા ગામોની મુલાકાત લીધી હતી.